Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -2. …
12 เม.ย. 2562

Tactical Move
เดินเกมกลยุทธ์บ่าย
SET Index ปรับลดลง -2.93 จุด (-0.18%) ปิดภาคเช้าที่ 1,656.16 จุด ด้วยมูลค่าการซื้อขาย 15,845.97 ล้านบาท
Most Positive Impact: SCC (+0.23 จุด), BTS (+0.23 จุด), DIF (+0.19 จุด)
Most Negative Impact: SCB (-1 จุด), PTT (-0.7 จุด), CPALL (-0.66 จุด)
ตลาดหุ้นไทยถูกกดดันโดยกลุ่มพาณิชย์(-0.89 จุด) ธนาคาร(-0.84 จุด) และกลุ่มพลังงาน(-0.74 จุด) ส่วนกลุ่มที่ผลักดันดัชนีได้แก่ กลุ่มวัสดุก่อสร้าง(+0.19 จุด) ขนส่ง(+0.17 จุด) และกลุ่มอสังหาฯ(+0.17 จุด)
ตลาดหุ้นต่างประเทศมีการเคลื่อนไหวสลับทิศทางกันโดยตลาดที่ปรับตัวลง ได้แก่ ฟิลิปปินส์(-0.74%) จีน(-0.46%) ฮ่องกง(-0.30%) ส่วนตลาดที่ปรับตัวเพิ่มขึ้น ได้แก่ ญี่ปุ่น(+0.69%) อินโดนีเซีย(+0.08%) อินเดีย(+0.05%)
แนวโน้มตลาดบ่าย
มองว่า SET Index ขาดปัจจัยใหม่กระตุ้น และใกล้ช่วงเทศกาลวันหยุดยาวคาดว่าดัชนีในภาคบ่ายจะแกว่งตัวในกรอบแคบ 1,655-1,665 จุด ทั้งนี้ในสัปดาห์หน้าตลาดจะเริ่มให้น้ำหนักกับการเก็งผลประกอบการของกลุ่มธนาคารและการเงิน
หุ้นแนะนำภาคบ่ายเลือก HMPRO โดยเราคาดว่าบริษัทจะรายงานกำไรสุทธิไตรมาส 1/2562 ที่ 1.47 พันลบ. เพิ่มขึ้น 17.9% YoY โดยคาดว่าการเติบโตมีแรงหนุนมาจากการเติบโตของยอดขายสาขาเดิม (SSSG) ราวๆ 2% และอัตรากำไรขั้นต้น (GPM) ที่ปรับดีขึ้น นอกจากนี้เรายังเล็งเห็นว่ากำไรจะมีแนวโน้มเป็นบวกอย่างต่อเนื่องไปถึงไตรมาส 2/2562 จากช่วง high season ของเครื่องปรับอากาศในฤดูร้อน ด้านมูลค่าหุ้นยังมี upside จากมูลค่าพื้นฐาน 10.53% (มูลค่าพื้นฐาน 16.80 บาท)
ประเด็นเศรษฐกิจที่น่าติดตามในสัปดาห์หน้า วันพุธติดตาม 1.GDP ไตรมาส 1 ของจีน โดยตลาดคาดการณ์ที่ 1.4% QoQ 2.ตัวเลขเงินเฟ้อของจีนประจำเดือนมี.ค. โดยตลาดคาดการณ์อยู่ที่ 0.3% MoM 3.ดุลการค้าของสหรัฐฯประจำเดือน ก.พ. วันพฤหัสฯติดตามดัชนี PMI ภาคการผลิตของสหรัฐฯและยูโรโซนประจำเดือน เม.ย.(ประมาณการขั้นต้น)
หุ้นแนะนำ BJC AOT PTTEP